Forsikringsselskaberne stiller krav om, at man skal oplyse stelnummeret både til dem og til politiet, når man anmelder tyveri af en cykel.   Når man køber en cykel i udlandet, så mangler den et dansk stelnummer, som nogle selskaber kræver, at cyklen har. Det kan man få på alle danske politistationer. Det er en label som påføres som label under et lag klar lak. Man kan også får indgraveret stelnummeret i stellet.   De fleste selskaber har en standarddækning på 10-15.000 kr. pr. cykel. Derfor er det vigtigt, at man tjekker med sit forsikringsselskab, når man køber en dyr cykel. Yderligere dækning kan kræve en udvidelse af forsikringen. Man skal også være opmærksom på, at det kræver en særlig cykeldækning, hvis man gerne vil være dækket, hvis man er så uheldig at vælte og beskadige cyklen, eller taber den under transport.